Julkisen palvelun velvoitteen asettaminen säännölliselle lentoliikenteelle Kreikassa neuvoston asetuksen (ETY) N:o 2408/92 mukaisesti



Virallinen lehti nro C 239 , 25/08/2001 s. 0002 - 0003



Julkisen palvelun velvoitteen asettaminen säännölliselle lentoliikenteelle Kreikassa neuvoston asetuksen (ETY) N:o 2408/92 mukaisesti (2001/C 239/02) 1. Kreikan hallitus on asetuksen (ETY) N:o 2408/92 4 artiklan mukaisesti päättänyt asettaa julkisen palvelun velvoitteen 26. lokakuuta 2001 alkaen seuraavilla reiteillä harjoitettavalle säännölliselle lentoliikenteelle: - Ateena-Astipalea - Ateena-Ikaria - Ateena-Leros - Ateena-Milos - Ateena-Skiros - Thessaloniki-Samos - Thessaloniki-Hios - Limnos-Mitilini-Hios-Samos-Rodos - Rodos-Karpatos-Kasos - Rodos-Kastellorizo 2. Julkisen palvelun velvoitteet edellä mainituilla reiteillä ovat seuraavat: a) Lentovuorojen vähimmäistiheys ja viikoittain kullakin reitillä tarjottavien edestakaisten lentojen vähimmäiskapasiteetti - Ateena-Astipalea Neljä edestakaista lentoa ja 54 paikkaa viikossa kumpaankin suuntaan läpi koko vuoden. - Ateena-Ikaria Neljä edestakaista lentoa ja 136 paikkaa viikossa kumpaankin suuntaan läpi koko vuoden. - Ateena-Leros Kuusi edestakaista lentoa ja 124 paikkaa viikossa kumpaankin suuntaan talvikaudella IATA:n sääntöjen mukaisesti. Seitsemän edestakaista lentoa ja 145 paikkaa viikossa kumpaankin suuntaan kesäkaudella IATA:n sääntöjen mukaisesti. - Ateena-Milos Seitsemän edestakaista lentoa ja 152 paikkaa viikossa kumpaankin suuntaan talvikaudella IATA:n sääntöjen mukaisesti. Kahdeksan edestakaista lentoa ja 174 paikkaa viikossa kumpaankin suuntaan talvikaudella IATA:n sääntöjen mukaisesti. - Ateena-Skiros Kaksi edestakaista lentoa ja 20 paikkaa viikossa kumpaankin suuntaan läpi koko vuoden. - Thessaloniki-Samos Kaksi edestakaista lentoa ja 28 paikkaa viikossa kumpaankin suuntaan läpi koko vuoden. - Thessaloniki-Hios Kaksi edestakaista lentoa ja 20 paikkaa viikossa kumpaankin suuntaan läpi koko vuoden. - Limnos-Mitilini-Hios-Samos-Rodos Limnos-Mitilini-Rodos Kaksi edestakaista lentoa ja 20 paikkaa viikossa kumpaankin suuntaan läpi koko vuoden. Limnos-Mitilini-Hios-Rodos Yksi edestakainen lento ja 20 paikkaa viikossa kumpaankin suuntaan läpi koko vuoden. Limnos-Mitilini-Samos-Rodos Yksi edestakainen lento ja 20 paikkaa viikossa kumpaankin suuntaan läpi koko vuoden. Limnos-Mitilini-Hios-Samos-Rodos Yksi edestakainen lento ja 20 paikkaa viikossa kumpaankin suuntaan läpi koko vuoden. - Rodos-Karpathos-Kasos Rodos-Karpathos Viisi edestakaista lentoa ja 300 paikkaa viikossa kumpaankin suuntaan läpi koko vuoden. Rodos-Karpathos-Kasos Viisi edestakaista lentoa ja 300 paikkaa viikossa kumpaankin suuntaan läpi koko vuoden. - Rodos-Kastellorizo Viisi edestakaista lentoa ja 300 paikkaa viikossa kumpaankin suuntaan läpi koko vuoden. Jos jollakin reitillä kaikkien lentojen kapasiteetin keskimääräinen käyttöaste on suurempi kuin 75 % edellisen kauden kapasiteetista, saa viikoittaista lentotiheyttä tai vähimmäiskapasiteettia lisältä osoitetun matkustajamäärien lisäyksen mukaisesti. Lisäyksestä ilmoitetaan reittiä liikennöivälle lentoliikenteen harjoittajalle kirjatulla kirjeellä kuusi kuukautta ennen lisäreittien aloittamista. Lisäystä koskeva määräys tulee voimaan sen jälkeen, kun Euroopan komissio on julkaissut sen Euroopan yhteisöjen virallisessa lehdessä. Jos lentoja perutaan sääolosuhteiden vuoksi, on ne lennettävä heti seuraavina päivänä siten, että viikoittainen kysyntä voidaan tyydyttää ja otetaan huomioon kohdassa 2 A mainittu vähimmäiskapasiteetti. b) Lippujen hinnat Turistiluokan lipun perushinta ei saa olla suurempi kuin jäljempänä mainitut hinnat: - Ateena-Astipalea 15800 GRD (46,36 EUR) - Ateena-Ikaria 13900 GRD (40,79 EUR) - Ateena-Leros 16200 GRD (47,54 EUR) - Ateena-Milos 10800 GRD (31,69 EUR) - Ateena-Skiros 9700 GRD (28,46 EUR) - Thessaloniki-Samos 21600 GRD (63,38 EUR) - Thessaloniki-Hios 18200 GRD (53,41 EUR) - Limnos-Rodos 18000 GRD (52,82 EUR) - Limnos-Mitilini 10700 GRD (31,40 EUR) - Limnos-Hios 10700 GRD (31,40 EUR) - Limnos-Samos 10700 GRD (31,40 EUR) - Mitilini-Hios 8000 GRD (23,47 EUR) - Mitilini-Samos 10700 GRD (31,40 EUR) - Mitilini-Rodos 16000 GRD (46,95 EUR) - Hios-Samos 8000 GRD (23,47 EUR) - Hios-Rodos 12000 GRD (35,21 EUR) - Samos-Rodos 10700 GRD (31,40 EUR) - Rodos-Kasos 10000 GRD (29,34 EUR) - Rodos-Karpatos 8000 GRD (23,47 EUR) - Karpatos-Kasos 6000 GRD (17,60 EUR) - Rodos-Kastellorizo 7000 GRD (20,54 EUR) Edellä mainittuja hintoja saa korottaa, jos reitin toimintakustannukset nousevat ennakoimattomasti lentoliikenteen harjoittajasta johtumattomasta syystä. Hintojen nousuta ilmoitetaan reittiä liikennöivälle lentoliikenteen harjoittajalle ja se tulee voimaan sen jälkeen, kun Euroopan komissio on julkaissut sen Euroopan yhteisöjen virallisessa lehdessä. c) Lentoliikenteen jatkuvuus Neuvoston asetuksen (ETY) N:o 2408/92 4 artiklan 1 kohdan c alakohdan mukaan lentoliikenteen harjoittaja, joka aikoo liikennöidä kyseisillä reiteillä, antaa takuun kyseisen palvelun suorittamisesta vähintään kahdentoista kuukauden ajan yhtäjaksoisesti. Lentoliikenteen harjoittajasta johtuvien lentämättä jääneiden lentojen määrä ei saa ylittää kahta (2) prosenttia lentojen vuosittaisesta kokonaismäärästä, paitsi ylivoimaisen esteen vuoksi. Minkä tahansa edellä mainitun reitin liikennöinnin lopettamisesta on annettava vähintään kuusi kuukautta aiemmin ennakkoilmoitus Siviili-ilmailulaitoksen lentoliikenteen pääosaston kahdenvälisten lentoliikennesopimusten osastolle. 3. Hyödyllisiä tietoja Jos yhteisöön sijoittautunut lentoliikenteen harjoittaja ei edellä mainittujen reittien liikennettä harjoittaessaan noudata hänelle asetettuja julkisen palvelun velvoitteita, voidaan hänelle määrätä hallinnollisia ja/tai muita seuraamuksia. Kreikkalaisessa julkaisussa Aeronautical Information Publications (AIP Greece) annetaan lentoliikenteen harjoittajille tietoja käytettävien ilma-alusten tyypeistä sekä lentoasemien teknisistä ja kaupallisista järjestelyistä ja säännöistä. Lentojen saapumis- ja lähtöaikojen on oltava lentoasemien aukioloaikojen mukaisia liikenne- ja viestintäministeriön aukioloaikoja koskevan päätöksen mukaan. Jos yksikään lentoliikenteenharjoittaja ei ole ilmoittanut Siviili-ilmailuviraston lentoliikenteen pääosastolle säännöllisen lentoliikenteen aloittamisesta yhdellä tai useammalla edellä mainituista reiteistä 26. lokakuuta 2001 alkaen rahallista korvausta vaatimatta, Kreikka on päättänyt rajoittaa asetuksen (ETY) N:o 2408/92 4 artiklan 1 kohdan d alakohdassa säädettyä menettelyä noudattaen pääsyn yhdelle tai useammalle edellä mainituista reiteistä koskemaan enintään kolmen vuoden ajan vain yhtä lentoliikenteen harjoittajaa (tarjouskilpailun perusteella, joka julkaistaan Euroopan yhteisöjen virallisessa lehdessä) ja myöntää tarjouskilpailun perusteella oikeuden liikenteen harjoittamiseen kyseisillä reiteillä 26. lokakuuta 2001 alkaen.